Document ID: 31983R1385

*****
ΚΑΝΟΝΙΣΜΟΣ (ΕΟΚ) αριθ. 1385/83 ΤΗΣ ΕΠΙΤΡΟΠΗΣ
της 27ης Μαΐου 1983
σχετικά με την κατάταξη εμπορευμάτων στη διάκριση 21.02 Γ ΙΙ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,
Εκτιμώντας:
ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις που αφορούν τη δασμολογική κατάταξη σπόρων κριθής, από τους οποίους έχει αφαιρεθεί το περίβλημα, των οποίων η βλάστηση δεν έχει αρχίσει, οι οποίοι είναι πεφρυγμένοι και που είναι δυνατό να χρησιμοποιηθούν στη ζυθοποιία για να χρωματισθεί και να αρωματισθεί η μπύρα, καθώς και σαν υποκατάστατα του καφέ·
ότι η κλάση 21.02 του Κοινού Δασμολογίου, που προσαρτάται στον κανονισμό (ΕΟΚ) αριθ. 950/68 (2) του Συμβουλίου, όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), περιλαμβάνει, μεταξύ άλλων, τα πεφρυγμένα υποκατάστατα του καφέ·
ότι το εν λόγω προϊόν, ακόμη και αν χρησιμοποιείται για να χρωματίζει και να αρωματίζει την μπύρα, παρουσιάζει τα χαρακτηριστικά πεφρυγμένου υποκατάστατου του καφέ της κλάσεως 21.02· ότι στην κλάση αυτή πρέπει να προτιμηθεί η διάκριση 21.02 Γ ΙΙ·
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι σπόροι κριθής, από τους οποίους έχει αφαιρεθεί το περίβλημα, των οποίων η βλάστηση δεν έχει αρχίσει, οι οποίοι είναι πεφρυγμένοι και που είναι δυνατό να χρησιμοποιηθούν στη ζυθοποιία για να χρωματισθεί και να αρωματισθεί η μπύρα, καθώς και σαν υποκατάστατα του καφέ, κατατάσσεται στο Κοινό Δασμολόγιο υπό τη διάκριση:
21.02 Εκχυλίσματα ή συμπεπυκνωμένα αποστάγματα του καφέ, του τεΐου ή του ματέ και παρασκευάσματα με βάσιν τα εκχυλίσματα ή τα αποστάγματα ταύτα. Κιχώριον πεφρυγμένον και έτερα πεφρυγμένα υποκατάστατα του καφέ και τα εκχυλίσματα αυτών:
Γ. Κιχώριον πεφρυγμένον και έτερα πεφρυγμένα υποκατάστατα του καφέ:
ΙΙ. Έτερα:
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινεσ στις Βρυξέλλες, στις 27 Μαΐου 1983.

Labels: 3
17